“Ngeke ngikufihle ukuthi ngijabule ngendlela engachazeki njengoba sengiphinde ngalithola elinye ithuba lokudlala.
Lo mldlali uqhuba uthi ufuna ukuqhubeka nokudlala imidlalo eminingi ngoku semandleni akhe ukuze asize iqembu.
Ebuzwa ukuthi ngabe ubona kukhona abazokuzuza ngale sizini bengabadlali be-Arrows uthe: “Kufanele ngoba sesiyazanaa kahle ngendlela ngenxa yokudlala ndawonye.”
“Nginethemba lokuthi kukhona esizokuzuza kule sizini ngesizathu sokuthi sesidlale ndawonye isikhathi eside ngakho sesiyazana ukuthi ubani udlala kanjani futhi kufanele umphakele kanjani ibhola uma esendaweni ethile.”
Uphethe ngokuthi akanaye umdlali omqoka angathi uhlale njalo efisa ukudlala eduze kwakhe njengoba abanye abadlali bayaye bethi bazizwa kahle uma kukhona usibanibani eduze kwakhe.
“Mina ngafundiswa ukuthi uma ungumdlali kufanele ukwazi ukudlala ngendlela efanayo ezimeni ezahlukene. Mina ngidlala nanoma yimuphi umdlali umqeqeshi asomqekele ukuthi ngibambisane naye enkabeni yenkundla,” kusho uPhirios osebenzisa okumnyuzi eziswini. Ungathi-ke ngoba sesadungwa abezizwe bese sixuba yonke inkolo nesiko kuphume ingwe emabala wena owabona isithwalaphishi! Le nkolo esisekelo sayo singuJesu Khristu waseNazaretha ihluke kakhulu ngoba noma ubani uyazitapela nje kuJesu aphume akhe elakhe inxiwa, nomunye atape aphume akhe elakhe.
Bonke bazishaya isifuba ngokuba zindlalifa zezulu kodwa uma ubhekisisa indlela yabo yokwenza ihlukile kwinxiwa nenxiwa.
La mabandla aqhudelana ngogazi nezimanga ezigilwa kuwona - Ngikhule ngazi ukuthi kukhona iZayoni, amaRoma, namaNazaretha ngenxa yokuthi kuphela kwamabandla abekhona ngakithi.
Le mikhuba esekuqhudelwana ngayo iya ngokwandwa ngenxa yokukopelana le migilingwane eyaqala phesheya kwezilwandle, yasabalala nezwe lonke njengoba isidla lubi e-Afrika.
Mina-ke njengoba ngingasonti nhlobo ngibuka kahle ngingaphandle ngehlo lenyama hhayi ngelikamoya.
Into enginenga kuthi angishaye umuntu yilena yokuthi labantu bagcwaneka kangaka nje egameni likaJesu noJehova kodwa kwayena Jesu/Jehova uyazibukela, akabenzi lutho.
Labothathekile bathi “hhayi yizinsuku zokugcina selizobhubha”… akukho mhlaba wabhubha sidlala nina nihhema la, bhukulani nizinakekele, ningakhohlwa ukuthi nisukaphi, ngaphezu kwalokho ningazikhohlwa ukuthi ningobani.